Louis Martin (binerkahan)

Louis Martin ingkang Binerkahan (22 Agustus 1823 - 29 Juli 1894) punika satunggiling tiyang awam Prancis lan bapanipun Santa Thérèse saking Lisieux. Garwanipun  inggih punika Marie-Azélie Guérin ingkang Binerkahan.

Kagesangan
Kagesangan awal
Louis Joseph Aloys Stanislaus Martinhttp://www.thereseoflisieux.org/their-lives/ punika putranipun Pierre-François Martin lan Marie-Anne-Fanie Boureau ingkang nomer tiga saking gangsal sadhèrèk. Saprangan sadhèrèkipun nilar donya nalika taksih anem.

Senadyan Louis dipunkersakaken dados satunggiling biarawan, ingkang kepéngin mlebet Augustinian Biara St Bernard Agung, amargi kirangipun kawruhipun prakawis basa Latin, panjenenganipun dipuntulak, lan mutusaken dados satunggiling pedamel jam tangan.

Palakrami lan kulawarga
Panjenenganipun lajeng nandhang wuyung dhumateng Marie-Azélie Guérin, satunggiling pedamel rénda, ing taun 1858 kekalihipun palakrami, namung tigang wulan sasampunipun pepanggihan. Bisnis réndanipun Zélie sanget suksès saéngga Louis nyadé bisnis pedamelan jamipun nuli dados partner èstriipun.

Tilar donya
Nalika taun 1889 Louis nandhang kalih stroke awrat lajeng ugi nandhang arteriosklerosis serebral, lan dipunrawat ing griya sakit salaminipun tigang taun ing griya sakit jiwa Bon Sauveur ing Caen. Nalika taun 1892 panjenenganipun kundur dhumateng Lisieux, ing mriku putrinipun, inggih punika Celine lan Leonie ngurus panjenenganipun kanthi setyo dumugi tilar donyanipun 29 Juli 1894 ing puri La Musse caket Évreux.

Beatifikasi
Louis lan Marie-Azélie Martin wus ditélakaké "kinurmatan" tanggal 26 Maret 1994 déning Paus Yohanes Paulus II. Kekalihipun dipunbeatifikasihttp://www.thereseoflisieux.org/the-events-of-beatification-su/ tanggal 19 Oktober 2008 déning Jose Cardinal Saraiva Martins, wakilipun Paus Benediktus XVI ing Basilique de Sainte-Thérèse, Lisieux. Tiyang-tiyang ingkang pitados sapuniki dipunundang kanggé sembayang nyuwun mukjizat kanthi lantaran Louis utawi Marie utawi kekalihipun. Sasampunipun mukjizat kasebat dipunanggep saged dipunpitados déning pejabat Konggergasi Panyebab Tiyang Suci ing Vatikan, kekalihipun saged dipunpètangaken ing antawisipun tiyang-tiyang suci Gusti.

 Pranala njaba 

Kategori:Wong sing dibeatifikasi
Kategori:Lair 1823
Kategori:Pati 1894